In Silico

In Silico je druhý štúdiový album austrálskej drum and bassovej skupiny Pendulum vydaný v Austrálii a Európe dňa 12. mája 2008 vydavateľstvom Warner Music UK a v Amerike dňa 13. mája 2008 vydavateľstvom Atlantic Records. Album predstavuje zmenu oproti albumu Hold Your Colour kvôli vplyvom rockovej a elektronickej hudby v skladbách. Album vyvrcholil na 2. mieste v hitparáde UK Albums Chart dňa 18. mája 2008. Z albumu boli vydané štyri single „Granite“, „Propane Nightmares“, „The Other Side“, „Showdown“.

Výraz „in silico“, z ktorého je odvodený názov albumu znamená „vytvárať na počítačí alebo pomocou počítačovej simulácie“, ale basgitarista Gareth McGrillen sa vyjadril, že podobne ako album Nirvany pod názvom In Utero (čo znamená „narodiť sa prirodzene“ alebo „maternica“) a preto nesie ďalšie významové črty vzťahujúce sa k významu „narodiť sa synteticky“. Na obale albumu jasne vidieť motív dieťaťa alebo plodu vo vnútri kruhového dizajnu, (ktorý pravdepodobne predstavuje syntetické vajíčko) a kresba okolo vajíčka je jasne podobná so spermiami čo odkazuje na zmes prírodných a syntetických zvukov.

Vydanie 
Mnoho fanúšikov kritizovalo album kvôli zmene žánru smerom ku rocku, ale skupine Pendulum sa podarilo získať si nových fanúšikov.

Linka v skladbe „Mutiny“ („In through the maze through your reflection, we enter from a terminal connection“) pochádza z piesne „The Terminal“ z ich predchádzajúceho albumu Hold Your Colour.

Piesne „Granite“ a „Showdown“ sú použité v hre Pure. Piesne „Granite“ a „The Tempest“ sú použité v hre Need for Speed: Undercover, pričom časti zo skladby „9,000 Miles“ sa nachádzajú v menu hry. Časť piesne „Showdown“ sa taktiež objavila vo filme Punisher: War Zone a v epizóde amerického krimi seriálu C.S.I.: Kriminálka New York. Aj časť piesne „Mutiny“ sa objavila v reklame mobilného operátora Verzion Wireless.

Zoznam skladieb

iTunes vydanie 
Štandardný album bol vydaný cez iTunes, spolu s 'Bonus Tracks Version'. Táto verzia je aj s digitálnou brožúrou, hudobným videom Propane Nightmares a Granite, a takisto s tromi remixami Propane Nightmares a skladbou („In Silico Showcase“), ktorá predstavuje ukážky všetkých desiatich piesní.

Pozície v rebríčkoch

História vydaní

Zostava 
Pendulum
 Rob Swire - vokály, syntetizátor, basová gitara, perkusie, hudobný producent
 Gareth McGrillen - produkcia, basová gitara
 Peredur ap Gwynedd - gitara
 Paul Kodish - bicie, perkusie

Ďalší personál
 Andy Greenwood - trúbka v „Propane Nightmares“
 Craig Wild - trúbka v „Propane Nightmares“
 Andy Wood - trombón v „Propane Nightmares“
 Christopher Mayhew - talkbox vokály v „The Other Side“

Referencie 

Albumy skupiny Pendulum
Hudobné albumy z 2008